[{"text_idx": "#000002", "text": "Mae\u2019n bwysig iawn fod ansawdd ein gwaith ieuenctid yn cael ei gynnal ar lefel uchel. Yn 1992, daeth Clybiau Bechgyn a Merched Cymru yn elusen ac rydyn ni\u2019n aml yn derbyn gwobrau sy\u2019n achredu safon ein hansawdd. Mae\u2019r rhain yn cynnwys dyfarniadau gan Fuddsoddwyr mewn Pobl a\u2019r Marc Ansawdd."}, {"text_idx": "#000003", "text": "Rydyn ni\u2019n cefnogi ein clybiau i wella\u2019u hansawdd trwy ddarparu cyngor ar sut i gyflawni ansawdd cydnabyddedig ac ennill statws elusennol. Yn ogystal a\u0302 hynny, mae pob clwb yn derbyn ein Llawlyfr i Glybiau sy\u2019n rhoi cyngor ymarferol ar sut i ddarparu gwaith ieuenctid o safon i bobl ifanc. Rydyn ni\u2019n rhoi cyfle i bob arweinydd a gwirfoddolwr ennill Gwobr Lefel 2 mewn Gwaith Ieuenctid a Thystysgrif Lefel 3 mewn Gwaith Ieuenctid. Cyflwynir y gwobrau hyn mewn partneriaeth ag Addysg Oedolion Cymru."}, {"text_idx": "#000004", "text": "Mae gan ymddiriedolwyr, gwirfoddolwyr ac arweinwyr sydd am ennill dealltwriaeth bellach o waith ieuenctid yn ogystal ag ennill cymhwyster lefel mynediad 2, hefyd y cyfle i gymryd rhan yn Rhaglen Gynefino CCGIG sef \u201cCam Tuag at Waith Ieuenctid\u201d."}]